smcproject/ml-wiki-sentences huggingface dataset:
അവലംബം Gunilla Bergström എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗുനുങ് ല്യൂസർ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Mount_Leuser_National_Park
ഗുനുങ് ല്യൂസർ ദേശീയോദ്യാനം , ഇന്തോനേഷ്യയിലെ വടക്കൻ സുമാത്ര യിൽ 7,927 ചതുരശ്ര കിലോമീറ്റർ വിസ്തൃതിയുള്ള ഒരു ദേശീയോദ്യാനമാണ് .
ഇത് വടക്കൻ സുമാത്ര , അക്കെ പ്രവിശ്യകളുടെ അതിർത്തിയുമായി കെട്ടുപിണഞ്ഞുകിടക്കുന്നു.
ബാരിസാൻ മലനിരകളിൽ സ്ഥിതി ചെയ്യുന്ന ഈ ദേശീയോദ്യാനം 3,119 മീറ്റർ ഉയരമുള്ള ല്യൂസർ കൊടുമുടി യുടെ പേരിലാണ് അറിയപ്പെടുന്നത്.
വൈവിധ്യമാർന്ന ജൈവ വ്യവസ്ഥകളെ ഇതു സംരക്ഷിക്കുന്നു.
ഉദ്യാനത്തിനുള്ളിൽ ബുഖിറ്റ് ലാവാങ് എന്ന ടൂറിസ്റ്റ് വില്ലേജിൽ ഒരു ഓറങ്ങുട്ടാൻ വന്യജീവിസങ്കേതം സ്ഥിതി ചെയ്യുന്നു.
ബുഖിറ്റ് ബാരിസാൻ സെലാറ്റാൻ , കെരിൻസി സെബ്ലാറ്റ് ദേശീയോദ്യാനങ്ങളുമായിച്ചേർന്ന് ഇത് ലോക പൈതൃക സ്ഥല മായ സുമാത്രയിലെ ട്രോപ്പിക്കൽ റെയിൻഫോറസ്റ്റ് പൈതൃകത്തെ സൃഷ്ടിക്കുന്നു.
ഭൂമിശാസ്ത്രം Gunung Leuser National Park located in 2 provinces, Aceh and North Sumatra
ഗുനുങ് ല്യൂസര് ദേശീയോദ്യാനം ഏകദേശം 150 കിലോമീറ്റർ നീളവും 100 കിലോമീറ്റർ വീതിയുമുള്ള പർവ്വത പ്രകൃതിയുള്ള ഒരു ദേശീയോദ്യാനമാണ്.
ഉദ്യാനത്തിന്റെ ഏകദേശം 40 ശതമാനം പ്രദേശങ്ങൾ, പ്രധാനമായി വടക്കുപടിഞ്ഞാറൻ ഭാഗങ്ങൾ ചെങ്കുത്തായതും 1,500 മീറ്റർവരെ ഉയരത്തിലുള്ളതുമാണ്.
തെക്കുകിഴക്കൻ ഏഷ്യ യിലെ ഏറ്റവും വലിയ ഘോരവനപ്രദേശമായി കണക്കാക്കപ്പെടുന്ന ഈ പ്രദേശം ഒരു അത്ഭുതകരമായ ട്രെക്കിംഗ് അനുഭവം പ്രദാനം ചെയ്യുന്നതാണ്.
ദേശീയോദ്യനാത്തിന്റെ ഏകദേശം 12 ശതമാനത്തോളം വരുന്ന നിമ്ന്ന തെക്കൻ പകുതി സമുദ്രനിരപ്പിൽ നിന്ന് 600 മീറ്റർ താഴെയാണ് സ്ഥിതിചെയ്യുന്നത്.
ഈ ദേശീയോദ്യാനത്തിലെ പതിനൊന്നു കൊടുമുടികൾ 2,700 മീറ്ററിൽ കൂടുതൽ ഉയരമുള്ളവയാണ്.
ല്യൂസർ പർവ്വതനിര യിലെ മൂന്നാമത്തെ വലിയ കൊടുമുടിയാണ് മൗണ്ട് ലെസ്സർ (3,119 മീറ്റർ).
ഏറ്റവും ഉയരമുള്ള കൊടുമുടിയായ മൗണ്ട് താൻപ നാമ (3,466 മീ.) മൌണ്ട് കെറിൻസി കഴിഞ്ഞാൽ സുമാത്രയിലെ രണ്ടാമത്തെ ഏറ്റവും ഉയർന്ന കൊടുമുടിയാണ്.
സുമാത്രൻ ഓറങ്ങുട്ടാനുകളുടെ ( Pongo abelii ) രണ്ട് അവശേഷിക്കുന്ന ആവാസസ്ഥലങ്ങളിൽ ഒന്നാണ് ഗുനുങ് ല്യൂസർ ദേശീയോദ്യാനം.
1971-ൽ ഹെർമൻ റിജ്ക്സെൻ ഓറങ്ങുട്ടാനുകൾക്കായി പ്രത്യേകം രൂപകൽപ്പന ചെയ്ത ഗവേഷണകേന്ദ്രമായ കെറ്റാംബെ റിസർച്ച് സ്റ്റേഷൻ ആരംഭിച്ചു.
സുമാത്രൻ ആന, സുമാത്രൻ കടുവ, സുമാത്രൻ കാണ്ടാമൃഗം, സിയാമാങ്, സുമാത്രൻ സെറോ, സാബർ മാൻ, പുലിപ്പൂച്ച എന്നിവയാണ് ദേശീയോദ്യാനത്തിൽ കാണപ്പെടുന്ന മറ്റ് സസ്തനികൾ.
2011 ജൂലായിൽ ഗവേഷകർ 28 ഒളി ക്യാമറകൾ സ്ഥാപിക്കുകയും 6 മാസങ്ങൾക്ക് ശേഷം ഒരു ആൺ കാണ്ടാമൃഗത്തേയും 6 പെൺ കാണ്ടാമൃഗങ്ങളേയും കണ്ടെത്തുകയും ഇവയുടെ ജനസംഖ്യ 27 ൽ കൂടുതൽ അല്ല എന്നു പ്രവചിക്കുയും ചെയ്തിരുന്നു.
ഇതിൽനിന്ന് സുമാത്ര, മലേഷ്യ എന്നിവിടങ്ങളിലെ സുമാത്രൻ കാണ്ടാമൃഗങ്ങളുടെ മൊത്തം ജനസംഖ്യ ഏതാണ്ട് 200 ആണെന്നാണ് കണക്കാക്കപ്പെട്ടു.
ഇത് 15 വർഷം മുൻപുണ്ടായിരുന്നുതിന്റെ നേർപകുതിയായിരുന്നു.
ല്യൂസർ പരിസ്ഥിതി വ്യവസ്ഥയിലും ചുറ്റുപാടുകളിലും ജല പുനരുജ്ജീവനം നടത്തേണ്ടതിന്റെ ആദ്യ ലക്ഷണങ്ങൾ ഇതിനകം തന്നെ കണ്ടിട്ടുണ്ട്.
ഭൂഗർഭ ജലസംഭരണികൾ അതിവേഗം ശോഷിച്ചിരിക്കുന്നു, അതുപോലെ വർഷത്തിൽ പല നദികളും പൂർണമായി ഉണങ്ങി വരണ്ടുവരുന്നു.
പ്രാദേശികസമൂഹത്തിന് ഇത് കടുത്ത പ്രത്യാഘാതങ്ങൾ ഉണ്ടാക്കുന്നു.
വീടുകളും വ്യവസായങ്ങളും ജല ദൌർലഭ്യവും വെള്ളത്തിന്റെ ഉയർന്ന ചെലവുകളും മുൻകൂട്ടി അറിയേണ്ട അവസ്ഥ സംജാതമായിരിക്കുന്നു.
1995 നവംബറിൽ ലാങ്കറ്റ് റീജൻസി ഗവൺമെന്റ്, സപോ പോഡാങ്ങ് എന്നറിയപ്പെടുന്ന ഒരു പഴയ അടച്ചുകെട്ടിയ പ്രദേശത്തെ ബന്ധിപ്പിക്കുന്നതിനായി ഒരു റോഡ് നിർമ്മിക്കുന്നതിനുള്ള നിർദ്ദേശം മുന്നോട്ടുവച്ചു.
വ്യവസായ അവസരങ്ങൾ മുതലെടുക്കുവാനായി എൻക്ലേവിൽ താമസിക്കുന്ന 34 കുടുംബങ്ങൾ 1996 മാർച്ചിൽ ഒരു സഹകരണ സംഘം രൂപീകരിച്ചു.
തുടർന്ന് 1997 ഓഗസ്റ്റിൽ ഒരു എണ്ണപ്പനത്തോട്ടം വികസിപ്പിക്കാനുള്ള ഒരു നിർദ്ദേശം സമർപ്പിച്ചു.
എണ്ണപ്പനത്തോട്ടത്തിന്റെ നിർദ്ദേശം റീജൻസി അംഗീകരിക്കുകയും ഉദ്യാനത്തിന്റെ തലവൻ റോഡ് നിർമ്മാണത്തിനു സമ്മതിക്കുകയും ചെയ്തു.
അവലംബം ↑ World Database on Protected Areas: Entry of Gunung Leuser National Park Archived 2007-09-29 at the Wayback Machine .
↑ ↑ ↑ {{ cite journal }} :  CS1 maint: multiple names: authors list ( link ) ↑ Ministry of Forestry: Gunung Leuser National Park Archived 2010-02-05 at the Wayback Machine .
, retrieved 2010-01-07 ↑ ↑ {{ cite journal }} :  CS1 maint: multiple names: authors list ( link )
ഗുന്തെർ ബ്ലോബെൽ ഇംഗ്ലീഷ് വിലാസം https://ml.wikipedia.org/wiki/Gunter_Blobel
ഒരു ജർമ്മൻ ജീവശാസ്ത്രജ്ഞനാണ് ഗുന്തെർ ബ്ലോബെൽ (ജ: 1936 മേയ് 21).
ശരീരശാസ്ത്രത്തിൽ 1999ലെ നോബൽ സമ്മാനം നേടി.
ഒരു കോശത്തിനകത്ത് മാംസ്യങ്ങൾക്ക് നൈസർഗ്ഗികമായ അവയുടെ ഗതാഗതവും പ്രാദേശികത്വവും നിയന്ത്രിക്കുന്ന സിഗ്നലുകൾ ഉണ്ട് എന്ന കണ്ടുപിടിത്തത്തിനായിരുന്നു സമ്മാനം.
ഗുന്തർ ബ്ലോബെൽ പ്രഷ്യയിലുള്ള സിലേസിയായിൽ വാൾടേർസ്ഡോർഫ് എന്ന സ്ഥലത്തു ജനിച്ചു.
1945ൽ അവിടെനിന്നും സാക്സൺ എന്ന സ്ഥലത്തേയ്ക്കു മാറി.
1960ൽ ട്യൂബിങ്ങൻ സർവ്വകലാശാലയിൽ നിന്നും ബിരുദം നേടി.
1967ൽ വിസ്കോൺസിൻ-മാഡിസൺ സർവ്വകലാശാലയിൽനിന്നും ഗവേഷണബിരുദം നേടി.
1986ൽ ഹോവാർഡ് ഹൂഗെസ് മെഡിക്കൽ ഇൻസ്റ്റിട്യൂട്ടിൽ ജോലിക്കുചേർന്നു.
1999ൽ ശരീരശാസ്ത്രത്തിൽ നോബൽ സമ്മാനം ലഭിച്ചു.
സിഗ്നൽ പെപ്റ്റൈഡുകളുടെ കണ്ടുപിടിത്തത്തിനാണ് നോബൽ സമ്മാനം ലഭിച്ചത്.
പുതുതായി നിർമ്മിക്കപ്പെട്ട പ്രോട്ടീൻ തന്മാത്രകൾ ഒരു അഡ്രസ്സ് ടാഗ് കൊണ്ട് ഒരു തന്മാത്രയുടെ ഉള്ളിൽ അവയുടെ ശരിയായ സ്ഥാനത്ത്  ചേർക്കാൻ വേണ്ട മെക്കാനിസം കണ്ടുപിച്ചു.
ശാസ്ത്ര പുരസ്കാരങ്ങൾ 1978: National Academy of Sciences , Steel Foundation Award in Molecular Biology 1982: Gairdner Foundation International Award 1983: Otto Warburg Medal 1983: Richard Lounsbery Award 1986: V. D. Mattia Award 1987: Louisa Gross Horwitz Prize from Columbia University 1989: Waterford Bio-Medical Science Award 1993: Albert Lasker Award for Basic Medical Research 1995: Ciba Drew Award in Biomedical Research 1996: King Faisal International Prize 1997: Mayor's Award for Excellence in Science and Technology 1999: Massry Prize from the Keck School of Medicine , University of Southern California 1999: Nobel Prize in Physiology or Medicine 2001: Pontifical Academy of Sciences അവലംബം ↑ The Nobel Prize in Physiology or Medicine 1999 / Günter Blobel nobelprize.org ↑ ↑ http://superstarsofscience.com/scientist/gunter-blobel ↑ http://superstarsofscience.com/scientist/gunter-blobel ↑ http://superstarsofscience.com/scientist/gunter-blobel
ഗുന്ദേച്ച സഹോദരങ്ങൾ ഇംഗ്ലീഷ് വിലാസം https://ml.wikipedia.org/wiki/Gundecha_Brothers
ഉമാകാന്ത് ഗുന്ദേച്ച, രമാകാന്ത് ഗുന്ദേച്ച എന്നീ സഹോദരരാണ് ഗുന്ദേച്ച സഹോദരങ്ങൾ എന്ന പേരിലറിയപ്പെടുന്ന പ്രശസ്ത ഹിന്ദുസ്ഥാനി സംഗീതഞ്ജർ.
മുൻനിര ദ്രുപദ് ഗായകരായ ഇവർ ഒരുമിച്ച് മാത്രം കച്ചേരി നടത്തുന്നവരാണ്.
2012 ലെ പത്മശ്രീ പുരസ്കാരം ഇരുവർക്കുമായി നൽകുകയുണ്ടായി.
മദ്ധ്യപ്രദേശിലെ ഉജ്ജയിനിൽ ജനിച്ചു.
1981 ൽ ദ്രുപദ് സംഗീതഞ്ജരായ സിയാ ഫരിദുദ്ദീൻ ദാഗറുടെയും സിയാ മൊഹിയുദ്ദീൻ ദാഗറിന്റെയും ശിഷ്യത്ത്വം സ്വീകരിച്ച് ഭോപ്പാലിലേക്ക് വന്നു.
ഭോപ്പാലിൽ ദ്രുപദ് ഇൻസ്റ്റിറ്റ്യൂട്ട് നടത്തുന്നു.
രമാകാന്ത് ഗുന്ദേച്ച 2019 നവംബർ 8 ന് അമ്പത്തേഴാം വയസിൽ അന്തരിച്ചു.
രമാകാന്ത് ഗുന്ദേച്ച (2012) പുരസ്കാരങ്ങൾ പത്മശ്രീ 2012 ഉസ്താദ് അലാവുദ്ദീൻ ഖാൻ ഫെല്ലോഷിപ്പ്  1993, സൻസ്കൃതി അവാർഡ് 1994 കുമാർ ഗന്ധർവ്വ അവാർഡ്  1998 ദാഗർ ഖരാന അവാർഡ് 2001.
സംഗീത സംവിധാനത്തിനുള്ള രജത കമല പുരസ്കാരം അവലംബം ↑ http://www.pib.nic.in/newsite/erelease.aspx?relid=79881 1 2 ↑ http://www.thehindu.com/arts/music/article609176.ece പുറം കണ്ണികൾ ഗുന്ദേച്ച സഹോദരങ്ങളുടെ ഔദ്യോഗിക സൈറ്റ് ഗുന്ദേച്ച സഹോദരങ്ങളുമായുള്ള ഒരു ഇന്റർവ്യൂ Archived 2012-02-05 at the Wayback Machine .
Article on Gundecha Brothers Archived 2007-10-01 at the Wayback Machine .
Interview/Talk with Gundecha Bandhu
ഗുനുങ്ങ് മുലു ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Gunung_Mulu_National_Park
4°07′55″N 114°55′08″E ﻿ / ﻿ 4.132°N 114.919°E ﻿ / 4.132; 114.919
മലേഷ്യയിലെ സരവക് സംസ്ഥാനത്ത് മിറി ഡീവിഷനിൽ സ്ഥിചെയ്യുന്ന യുനേസ്ക്കോ ലോക പൈതൃകകേന്ദ്രങ്ങളിൽ ഒന്നാണ്‌ ഗുനുങ്ങ് മുലു ദേശീയോദ്യാനം .
പാറകളാൽ ചുറ്റപ്പെട്ട് കിടക്കുന്ന മധ്യോഷ്ണ മഴ കാടുകളാണ്‌ ഈ മലനിരകൾ.
പാറകൾ ധാരാളം ഉള്ളതിനാൽ ധാരാളം സാഹസിക യാത്രികർ ഇവിടേക്ക് വരുന്നുണ്ട്.1977-1978 കാലഘട്ടത്തിൽ റോയൽ ജ്യോഗ്രഫിക്കൽ സൊസൈറ്റിയിലെ 100 ശാസ്ത്രജ്ഞർ 15 മാസത്തോളം ഇവിടെ പര്യവേഷണം നടത്തി.
ഇതിനു ശേഷം ഈ ദേശീയോദ്യാനം മുലു പർവതം എന്നറിയപ്പെടാൻ തുടങ്ങി.
സർവകിലെ(Sarawak) ഏറ്റവും വലിയ രണ്ടാമത്തെ പർവതമാണ്‌ മുലു പർവതം.
ഭൂപ്രദേശം
ലോകത്തിലെ ഏറ്റവും വലിയ പ്രകൃത്യാലുള്ള അറ കാണപ്പെടുന്ന ഗുവ നാസിബ് ബാഗുസ് ഗുനുങ്ങ് മുലു ദേശീയോദ്യാനത്തിലാണ്‌.
സരവക് ചേമ്പർ എന്നാണ്‌ അത് അറിയപ്പെടുന്നത്.
ഇതിന്‌ 700മീ(2,300അടി)നീളവും,396 മീ(1,299അടി)വീതിയും കുറഞ്ഞത് 70മീ(230അടി) ഉയരവും ഉണ്ട്.
ഇതിനടുത്താണ്‌ ലോകത്തിലെ ഏറ്റവും വലിയ ഒറ്റ പാതയായ ഗുഹകളിൽ ഒന്നാ ഡീർ ഗുഹ.
മറ്റ് പ്രധാന ഗുഹകൾ ബെനരത് കവെർൻ(Benarat Cavern),കാറ്റുകളുടെ ഗുഹ(cave of the Winds),ക്ലിയർ വാട്ടർ ഗുഹ(Clearwater Cave).
ഇതാണ്‌ ലോകത്തിലെ ഏറ്റവും നീളമുള്ള എട്ടമത്തെ ഗുഹയും വ്യാപ്തത്തിന്റെ അടിസ്ഥാനത്തിൽ ലോകത്തിലെ ഏറ്റവും വലിയ ഗുഹയുമാണ്‌(30,347,540ം^3(1.071713*10^9)).
ജന്തുക്കൾ The limestone pinnacles of Mount Api Api Chamber in Whiterock Cave, Mount Api
എട്ട് സ്പീഷ്യസിലുള്ള വേഴാമ്പലുകൾ മുലുയിൽ കണ്ടെത്തിയിട്ടുണ്ട്.
അവയിലൊന്നായ രൈനൊസെരസ് ഹോൺബിൽ(rhinoceros hornbill(Buceros rhinoceros)) സരവക് സംസ്ഥാനത്തിന്റെ ദേശിയ അടയാളങ്ങളിൽ ഒന്നാണ്‌.
ഇരുപത്തി ഏഴ് സ്പീഷ്യസ് വവ്വാലുകൾ മുലുയിൽ കണ്ടെത്തിയിട്ടുണ്ട്.
വളരെ കുറച്ച് ഉഭയജീവികളെ മാത്രമെ ഗുനുങ്ങ് മുലു ദേശീയോദ്യാനത്തിൽ കണ്ടെത്തിയിട്ടുള്ളൂ.
പറ്റികിടക്കുന്ന തവളയായ calluella flave ,പൊന്ത തവളയായ Ansonia torrentis എന്നിവ അതിൽ ഉൽപ്പെടുന്നു .
ധാരാളം സ്പീഷ്യസിലുള്ള ചെടികൾ കാണപ്പെടുന്ന സ്ഥലമാണ്‌ ഗുനുങ്മുലു ദേശീയോദ്യാനം .
പുഷ്പ്പിക്കുന്ന ചെടികൾ,മരങ്ങൾ,ഫംഗസ്സുകളെന്നിവ അവിടെ കാണപ്പെടുന്നു.
മുലു ദേശീയോദ്യനം ഒറ്റപ്പെട്ട് കിടക്കുന്ന ഒരു സ്ഥലമാണ്‌ അതിനാൽ അവിടെ എത്താൻ സാധിക്കുന്ന ഏക മാർഗ്ഗം വായു വഴിയാണ്‌.
മുലു എയർപ്പോർട്ടിലേക്ക് മിറി (ദിവസവും),കുചിങ്ങ്(ചൊവ്വ,വ്യാഴം,ശനി) എന്നിവിടങ്ങളിൽ നിന്ന് വിമാനമുണ്ട്.
മറ്റൊരു വഴി,മിറി നദിയിലൂടെ സഞ്ചരിച്ച് അവിടെ എത്താൻ സാധിക്കും .
എന്നാൽ 100 കിലോമീറ്റർ ബോട്ടിലൂടെയാണ്‌ യാത്ര.
ഏകദേശം 12 മണിക്കൂർ സമയം വേണ്ടിവരും യാത്രയ്ക്ക്.
എയർപ്പോർട്ട് തുറക്കുന്നതിനു മുൻപ് 1991ൽ ദേശീയോദ്യാനത്തിൽ ഒരു ഹെലിപാഡ് തുറന്നിരുനു.
മുലുദേശീയോദ്യാനം സന്ദർശിക്കുന്നവരിൽ കൂടുതലും മല കയറ്റത്തിലും സാഹസിക പ്രവർത്തികളിലുമാണ്‌ കൂടുതലായി ഏർപ്പെടുന്നത്.
പ്രാഥമികമായി ദേശീയോദ്യാനത്തിന്റെ സവിശേഷതകളാണ്‌ ഇതിന്റെ പ്രശസ്തിക്കായി ഉപയോഗിക്കുന്നത് അവലബം പുറത്തെക്കുള്ള കണ്ണികൾ Gunung Mulu National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
UNESCO site datasheet Tourism Malaysia – Gunung Mulu National Park
ഗുപ്ത പ്രധാൻ Gupta Pradhan Gupta Pradhan
2015 ലെ കേന്ദ്ര സാഹിത്യ അക്കാദമി പുരസ്കാരം നേടിയ  നേപ്പാളി  ചെറുകഥാകൃത്താണ് ഗുപ്ത പ്രധാൻ .
സമയക പ്രതിവിംബഹരു(ചെറുകഥ) എന്ന  ചെറുകഥാ സമാഹാരത്തിനായിരുന്നു  പുരസ്കാരം.
കൃതികൾ സമയക പ്രതിവിംബഹരു പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം 2016 അവലംബം ↑
തിലക്ധാരി സിംഗ്
ഝാർഖണ്ഡിൽ നിന്നുള്ള ഇന്ത്യൻ നാഷണൽ കോൺഗ്രസ് പ്രവർത്തകനാണ് തിലക്ധാരി പ്രസാദ് സിംഗ് .
കോൺഗ്രസ് പാർട്ടിയിൽ നിന്ന് രണ്ട് തവണ ജാർഖണ്ഡിലെ കോഡാർമ ലോക്സഭാമണ്ഡലത്തെ പ്രതിനിധീകരിച്ചുകൊണ്ട് അദ്ദേഹം പാർലമെന്റ് അംഗമായിരുന്നു.
ഗിരിദിഹ് ജില്ലയിലെ രാജ്ധൻവാർ നിയസഭ മണ്ഡലത്തിൽ നിന്ന് നിയമസഭാംഗമായും അദ്ദേഹം സേവനമനുഷ്ഠിച്ചു.
അതിനുശേഷം ആകെ 12 ലോക്സഭാ തിരഞ്ഞെടുപ്പുകൾ കോഡെർമ ലോക്സഭാ മണ്ഡലത്തിൽ നടന്നിട്ടുണ്ട്.
ഈ 12 തിരഞ്ഞെടുപ്പുകളിൽ തിലകധാരി ഒറ്റയ്ക്ക് എട്ട് തവണ കോൺഗ്രസ് ടിക്കറ്റിൽ മത്സരിച്ചിട്ടുണ്ട്.
ഇവിടത്തെ ആദ്യത്തെയും അവസാനത്തെയും കോൺഗ്രസ് എംപി എന്ന ബഹുമതി തിലക്ധാരിക്ക് ലഭിച്ചിട്ടുണ്ട്.
എട്ട് തവണ പോരാടിയ തിലക്ധാരിക്ക് ഇവിടെ രണ്ട് തവണ മാത്രമാണ് വിജയം നേടാനായത്.
1984ൽ ആദ്യമായി അദ്ദേഹം ഈ സീറ്റിൽ മത്സരിക്കുകയും വിജയിക്കുകയും ചെയ്തു.
99-ലെ തിരഞ്ഞെടുപ്പിൽ രണ്ടാം തവണയും വിജയിച്ചെങ്കിലും അതിനുശേഷം ഒരിക്കലും തിരിച്ചുവരാൻ കഴിഞ്ഞില്ല.
ഇപ്പോൾ വാർദ്ധക്യത്തിന്റെ അടിസ്ഥാനത്തിൽ അദ്ദേഹം തന്റെ രാഷ്ട്രീയ പാരമ്പര്യം തന്റെ ഇളയ മകൻ ധനഞ്ജയിയുടെ കൈകളിലേക്ക് നയിച്ചു.
ധനഞ്ജയ് നിലവിൽ ഗിരിഡി ജില്ലാ കോൺഗ്രസ് കമ്മിറ്റിയുടെ പ്രസിഡന്റാണ്.
പരാമർശങ്ങൾ ബാഹ്യ ലിങ്കുകൾ പാർലമെൻ്റ് ഓഫ് ഇന്ത്യയുടെ ഔദ്യോഗിക വെബ്സൈറ്റിലെ ജീവചരിത്ര രേഖാചിത്രം
തിലകൻ
രാജ്യം കണ്ട ഏറ്റവും മികച്ച ചലച്ചിത്ര പ്രതിഭകളിലൊരാളായ തിലകൻ സ്വഭാവികമായ ഡയലോഗ് പ്രസൻ്റേഷനിലൂടെ തൻ്റെതായ അഭിനയ ശൈലിയുടെ ഉടമയാണ്.
സുരേന്ദ്രനാഥ തിലകൻ എന്നറിയപ്പെടുന്ന തിലകൻ ആറാം വയസിലെ അഭിനയത്തിൻ്റെ പ്രതിഭ കാട്ടിയ അപൂർവ്വ വ്യക്തിത്വമാണ്.
1979-ൽ കെ.ജി.ജോർജ് സംവിധാനം ചെയ്ത ഉൾക്കടൽ എന്ന സിനിമയിലൂടെ മലയാള ചലച്ചിത്ര രംഗത്ത് സജീവമായി.
മൂന്ന് പതിറ്റാണ്ട് നീണ്ട ചലച്ചിത്ര അഭിനയത്തിലൂടെ ജീവിതഗന്ധിയായ ഒട്ടേറെ കഥാപാത്രങ്ങൾക്ക് ജീവൻ പകർന്നു.
മലയാളത്തിൽ 300ലേറെ സിനിമകളിൽ വേഷമിട്ട തിലകൻ 2012 സെപ്റ്റംബർ 24ന് അന്തരിച്ചു.
പത്തനംതിട്ട ജില്ലയിലെ അയിരൂർ പഞ്ചായത്തിലെ പ്ലാങ്കമണിൽ പാലപ്പുറത്ത് ടി.എസ്.കേശവൻ്റെയും ദേവയാനിയുടേയും മകനായി 1935 ഡിസംബർ 8ന് ജനനം.
ആശാൻ പള്ളിക്കൂടം മണിക്കൽ,
സെൻ്റ് ലൂയീസ് കാത്തോലിക് സ്കൂൾ നാലാംവയൽ, കോട്ടയം എം ഡി സെമിനാരി സ്കൂൾ, കൊല്ലം എസ്.എൻ.കോളേജ് എന്നിവിടങ്ങളിൽ വിദ്യാഭ്യാസം.
1955-ൽ അഭിനയ ജീവിതം തുടരുന്നതിനായി കോളേജ് വിട്ടു.
കോളേജ് വിദ്യാഭ്യാസ കാലത്ത് തന്നെ നാടകങ്ങളിലൂടെ അഭിനയ രംഗത്ത് സജീവമായിരുന്നു.
കോളേജ് വിട്ട ശേഷം മുണ്ടക്കയം നാടകസമിതിക്ക് രൂപം കൊടുത്തു.
1966 വരെ കെ.പി.എ.സിയുടെ ഭാഗമായിരുന്ന തിലകൻ പിന്നീട് കൊല്ലം കാളിദാസകേന്ദ്രം, ചങ്ങനാശേരി ഗീഥ, എന്നീ നാടകസംഘങ്ങളിൽ സജീവ സാന്നിധ്യമായിരുന്നു.
തുടർന്ന് പി.ജെ.ആൻ്റണി രൂപം കൊടുത്ത നാടക സമിതിയിലും പ്രവർത്തിച്ചു.
പി.ജെ.ആൻ്റണിയുടെ മരണശേഷം ആ നാടക ട്രൂപ്പ് ഏറ്റെടുത്ത് പ്രവർത്തിപ്പിച്ചു.
ഇതിനിടയിൽ റേഡിയോ നാടകങ്ങൾക്കും തിലകൻ ശബ്ദം നൽകി.
പി.ജെ.ആൻ്റണിയുടെ ഏക സംവിധാന സംരഭമായിരുന്ന പെരിയാർ(1973) എന്ന ചിത്രത്തിലാണ് ആദ്യമായി അഭിനയിച്ചതെങ്കിലും ആദ്യം പുറത്തിറങ്ങിയത് ഗന്ധർവ്വക്ഷേത്രം(1972) എന്ന സിനിമയാണ്.
ഒരു മിനിട്ട് ദൈർഘ്യം മാത്രം ഉള്ള റോളായിരുന്നു ആ സിനിമയിൽ അദ്ദേഹത്തിന്.
പിന്നീട് 1979 മുതലാണ് സിനിമയിൽ സജീവമായത്.
കെ.ജി.ജോർജ് സംവിധാനം ചെയ്ത ഉൾക്കടൽ എന്ന ചിത്രത്തിലൂടെയാണ് ആ അഭിനയ യാത്രയുടെ തുടക്കം കുറിച്ചത്.
1982-ൽ കെ.ജി.ജോർജ് സംവിധാനം ചെയ്ത യവനിക എന്ന ചിത്രത്തിലെ കഥാപാത്രത്തിന് മികച്ച രണ്ടാമത്തെ നടന് ഉള്ള അവാർഡ് തിലകൻ കരസ്ഥമാക്കി.
തുടർന്ന് ഏറെ അവാർഡുകൾ തിലകനെ തേടിയെത്തി.
1990-ലെ പെരുന്തച്ചൻ,
1994-ലെ സന്താനഗോപാലം, ഗമനം എന്നീ ചിത്രങ്ങളിലെ വേഷങ്ങൾ ആ വർഷങ്ങളിലെ മികച്ച നടനുള്ള സംസ്ഥാന അവാർഡിന് തിലകനെ അർഹനാക്കി.
2007-ൽ ഏകാന്തം എന്ന ചിത്രത്തിന് ദേശീയ ചലച്ചിത്ര ജൂറിയുടെ പ്രത്യേക പുരസ്കാരം നേടി.
2009-ൽ രാജ്യം പത്മശ്രീ നൽകി തിലകനെ ആദരിച്ചു.
മികച്ച നടനുള്ള ദേശീയ ചലച്ചിത്ര അവാർഡ് രണ്ട് തവണയാണ് തിലകന് ലഭിക്കാതെ പോയത്.
1986-ലെ ഇരകൾ, 1990-ലെ പെരുന്തച്ചൻ എന്നീ സിനിമകളിലെ അഭിനയത്തിനാണ് ഈ അവാർഡ് പരിഗണിക്കപ്പെട്ടിരുന്നത്.
മലയാളത്തിൽ 300-ലേറെ ചിത്രങ്ങളിൽ വേഷമിട്ട തിലകനെ 1981-ൽ റിലീസായ കോലങ്ങളിലെ കള്ള് വർക്കി എന്ന കഥാപാത്രമാണ് കാമ്പുള്ള വേഷങ്ങളിലേക്ക് നയിച്ചത്.
യവനിക, ഗമനം, കാട്ടുകുതിര, ജാതകം, ഋതുഭേദം, പെരുന്തച്ചൻ, തനിയാവർത്തനം, സന്താനഗോപാലം, മൂന്നാം പക്കം, സ്ഫടികം, കിലുക്കം എന്നിവ തിലകൻ്റെ അഭിനയപ്രതിഭ തെളിയിച്ച ചിത്രങ്ങളാണ്.
2010-ൽ താരസംഘടനയായ അമ്മയുമായി ബന്ധപ്പെട്ട വിവാദങ്ങളിൽ ഉൾപ്പെട്ട് ഏറെനാൾ സംഘടനയിൽ നിന്ന് പുറത്തായിരുന്നു.
ഇതിനെ തുടർന്ന് ചലച്ചിത്ര സംഘടനകൾ വിലക്കേർപ്പെടുത്തി എങ്കിലും മഹാനടനെ അനുകൂലിച്ച് സാംസ്കാരിക നായകർ രംഗത്തെത്തി.
ഈ വിഷയത്തിൽ ഏറെ ജനപിന്തുണയും ലഭ്യമായിരുന്ന തിലകൻ പിന്നീട് മിനിസ്‌ക്രീനിൽ സജീവമായെങ്കിലും മലയാള ചലച്ചിത്ര മേഖലയിൽ നിന്ന് വീണ്ടും അവസരങ്ങൾ തിലകനെ തേടിയെത്തി.
ഒടുവിൽ വിവാദങ്ങളൊഴിഞ്ഞ 2011-ൽ രഞ്ജിത്ത് സംവിധാനം ചെയ്ത ഇന്ത്യൻ റുപ്പിയിൽ ശക്തമായ വേഷം ചെയ്തു.
2012-ൽ അൻവർ റഷീദ് സംവിധാനം നിർവഹിച്ച ഉസ്താദ് ഹോട്ടലിലും മികച്ച വേഷമാണ് തിലകനെ കാത്തിരുന്നത്.
സ്വകാര്യ ജീവിതം ആദ്യ ഭാര്യ : ശാന്ത മക്കൾ : ഷമ്മി തിലകൻ ഷോബി തിലകൻ ഷാജി തിലകൻ രണ്ടാമത്തെ ഭാര്യ : സരോജം മക്കൾ ഷിബു തിലകൻ സോണിയ തിലകൻ സോഫിയ അജിത്ത് മരണം
വാർധക്യ സഹജമായ അസുഖങ്ങൾക്ക് തിരുവനന്തപുരത്തെ സ്വകാര്യ ആശുപത്രിയിൽ ചികിത്സയിലിരിക്കവെ ഹൃദയാഘാതത്തെ തുടർന്ന് 
77-മത്തെ വയസിൽ 2012 സെപ്റ്റംബർ 24ന് പുലർച്ചെ മൂന്ന് മണിക്ക് അന്തരിച്ചു.
പുരസ്കാരങ്ങൾ സംസ്ഥാനപുരസ്കാരം മികച്ച നടൻ 1990 - പെരുന്തച്ചൻ 1994 - ഗമനം , സന്താനഗോപാലം മികച്ച സഹനടൻ/രണ്ടാമത്തെ നടൻ 1982 - യവനിക 1985 - യാത്ര 1986 - പഞ്ചാഗ്നി 1987 - തനിയാവർത്തനം 1988 - മുക്തി , ധ്വനി 1998 - കാറ്റത്തൊരു പെൺപൂവ് പ്രത്യേക ജൂറിപുരസ്കാരം 1989 - നിരവധി ചിത്രങ്ങളിലെ അഭിനയത്തിന്‌ ഫിലിംഫെയർ പുരസ്കാരം 1990 - പെരുന്തച്ചൻ 2005 - ആജീവനാന്ത പരിശ്രമങ്ങൾക്ക് (തെക്കേ ഇന്ത്യ) ഏഷ്യാനെറ്റ് ഫിലിം അവാർഡ് 2001 -ആജീവനാന്ത പരിശ്രമങ്ങൾക്ക് മറ്റു പുരസ്കാരങ്ങൾ 2002 - ബഹദൂർ പുരസ്കാരം 2005 - ചലച്ചിത്രരത്ന പുരസ്കാരം- കേരള ഫിലിം ക്രിട്ടിക്സ് അസോസിയേഷൻ നൽകുന്നത്.
ഉദ്ധരണികൾ “ജീവിതത്തിൽ അഭിനയിക്കാൻ വലിയ ബുദ്ധിമുട്ടാണ്.”
അവലംബം ↑ അഭിനയകലയുടെ പെരുന്തച്ചൻ ഓർമയായിട്ട് പത്ത് വർഷം ↑ ഒരേസമയം ഷൂട്ടു ചെയ്ത ഗോഡ്ഫാദറും സന്ദേശവും ↑ അമ്മ സംഘടനയോട് ക്ഷമ പറയാത്ത തിലകൻ ↑ പകരക്കാരില്ലാത്ത അമരക്കാരൻ ↑ തിലകൻ ജീവിതരേഖ, അഭിനയിച്ച സിനിമകൾ ↑ തിലകനല്ല ദേശീയപുരസ്കാരമായിരുന്നു ചെറുതായത് ↑ തിലകൻ എംത്രിഡിബി ↑ അഭിനയകലയിലെ തിലകൻ ടച്ച് ↑ പത്തിൽ പത്ത് ↑ തിലകന് ഓർമപ്പൂക്കളർപ്പിച്ച് പ്രിയതാരങ്ങൾ ↑ പ്രശസ്ത ചലച്ചിത്ര നടൻ തിലകൻ അന്തരിച്ചു ↑ പുറമെ നിന്നുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Thilakan Interview with Thilakan in the Hindu newspaper Archived 2012-11-10 at the Wayback Machine .
Official Website of Information and Public Relation Department of Kerala Archived 2016-03-03 at the Wayback Machine .
തിലോത്തമ (ചലച്ചിത്രം)
എക്സൽ പ്രൊഡക്ഷന്റെ ബാനറിൽ എം. കുഞ്ചാക്കോ ഉദയാസ്റ്റുഡിയോയിൽ നിർമിച്ച മലയാളചലച്ചിത്രമാണ് തിലോത്തമ .
പുരാണകഥയെ ആസ്പദമാക്കി നിർമിച്ച ഈ ചിത്രം വിതരണം നടത്തിയത് തിരുമേനി പിക്ചേഴ്സ് ആണ്.
1966 ഡിസംബർ 22-ന് ചിത്രം പ്രദർശനം തുടങ്ങി.
അഭിനേതാക്കൾ കെ.ആർ. വിജയ സത്യൻ പ്രേം നസീർ ശാരദ കൊട്ടാരക്കര തിക്കുറിശ്ശി മധു ഷൈലജ ഫിലോമിന ഒ.എ.കെ. തേവർ എസ്.പി. പിള്ള അടൂർ ഭാസി മണവാളൻ ജോസഫ് ജീജോ പിന്നണിഗയകർ പി. സുശീല പി. ലീല എസ്. ജാനകി കെ.ജെ. യേശുദാസ് അണിയറ പ്രവർത്തകർ നിർമ്മാണം, സംവിധാനം -- എം. കുഞ്ചാക്കോ സംഗീതം -- ജി. ദേവരാജൻ ഗാനരചന—വയലാർ കഥ—പുരാണം തിരക്കഥ, സംഭാഷണം -- വൈക്കം ചന്ദ്രശേഖരൻ നായർ നൃത്തസംവിധാനം -- പാർത്ഥസാരഥി, വൈക്കം മൂർത്തി ഗാനങ്ങൾ
ചിത്രത്തിൽ വയലാർ രചിച്ച ഏഴു ഗനങ്ങൾക്ക് ഈണം പകർന്നത് ജി. ദേവരാജനാണ് ക്രമനംബർ ഗാനം ആലാപനം 1 പ്രിയേ പ്രണയിനീ കെ.ജെ. യേശുദാസ് 2 പൂവിട്ടു പൂവിട്ടു പി. സുശീല 3 ഏഴര വെളുപ്പിനുണർന്നവരേ പി. സുശീല 4 ദേവകുമാരാ എസ്. ജാനകി 5 ചഞ്ചല ചഞ്ചല പാദം കെ.ജെ. യേശുദാസ് 6 ഇന്ദീവരനയനേ സഖീ പി. സുശീല, കോറസ് 7 ഭാഗ്യഹീനകൾ പി. സുശീല അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് തിലോത്തമ മലയാളം പാട്ടുകൾ തിലോത്തമ
തിലോത്തമ മജുംദാർ ഇംഗ്ലീഷ് വിലാസം https://ml.wikipedia.org/wiki/Tilottama_Majumdar
പ്രഥമ കാക്കനാടൻ സാഹിത്യ പുരസ്‌കാരത്തിന് അർഹയായ പ്രമുഖ ബംഗാളി നോവലിസ്റ്റാണ് തിലോത്തമ മജുംദാർ.
(তিলোত্তমা মজুমদার) (ജനനം:11 ജനുവരി 1966) ജീവിതരേഖ
കുട്ടിക്കാലം കാല്ചിനിയിലെ തേയിലത്തോട്ടങ്ങളിലാണ് ചെലവിട്ടത്.
ആദ്യത്തെ ലേഖനം കാലിചിനിയിലെ  ഉന്മേഷ് എന്ന പത്രത്തിലായിരുന്നു.
1985 മുതൽക്കൊണ്ട് കൊൽക്കത്ത വാസിനിയായി.
കൊൽക്കത്തയിലെ സ്കോട്ടീഷ് ക്രിസ്ത്യൻ കോളേജിൽ നിന്ന് ബിരുദാനാന്തര ബിരുദം നേടി.
1993 മുതൽ സാഹിത്യരചനകൾ തുടങ്ങി.
ആദ്യത്തെ നോവൽ ഋ 1996-ലാണ് പ്രസിദ്ധീകരിച്ചത്.
കവിതകളും, ചെറുകഥകളും എഴുതാറുണ്ട്.
2006ൽ ബസുധാര എന്ന നോവലിന് ആനന്ദ പുരസ്‌കാരം ലഭിച്ചു.
കൃതികൾ മാനുഷ് ഷാബാക്കേർ കൊഥ (1998) രാജ്പഥ് ബസുധാര (2002) ചാന്ദേർ ഗായെ ചാന്ദ് പ്രഹാൻ ജദിയൊ സാമാന്യതൊർ ( കവിതാസംഗ്രഹം) ജാർമർ ചോക്ക് ഷമുക് ഖോൾ ആജ് ഒ കൊന്യാ ധനേഷ് പാഖീർ ഠോണ്ട് ഏക്താരാ അമൃതാനി ഏഷോ സപ്റ്റമ്പർ ജോനാകീരാ ചാന്ദു പുരസ്കാരം ആനന്ദ പുരസ്‌കാരം(2006) കാക്കനാടൻ സാഹിത്യ പുരസ്‌കാരം(2012) അവലംബം ↑ ↑ http://jnanpith.net/author/tilottama-majumdar%5Bപ്രവർത്തിക്കാത്ത+കണ്ണി%5D അധിക വായനയ്ക്ക് പുറം കണ്ണികൾ
തിലപുഷ്‌പി ഇംഗ്ലീഷ് വിലാസം https://ml.wikipedia.org/wiki/Digitalis_purpurea
പ്ലാന്റാജിനേസീ കുടുംബത്തിലെ ഒരു പൂച്ചെടിയാണ് തിലപുഷ്‌പി ( ശാസ്ത്രീയനാമം : Digitalis purpurea ) .
(foxglove , common foxglove , purple foxglove, lady's glove എന്നെല്ലാം പേരുകളുണ്ട്.
ഹൃദ്രോഗത്തിനുള്ള ഒരു ഔഷധമായ ഡിജോക്സിന്റെ യഥാർത്ഥസ്രോതസ്സ് ആണിത്.
സമഗ്ര യൂറോപ്പിന്റെ ഭൂരിഭാഗപ്രദേശത്തും ഇവ വ്യാപകമാണ്.
വടക്കേ അമേരിക്കയുടെ ചില ഭാഗങ്ങളിലും മറ്റു മിതോഷ്ണമേഖലകളിലും ഈ സസ്യം സ്വാഭാവികമായി കാണപ്പെടുന്നു.
ചിത്രശാല അവലംബം പുറത്തേക്കുള്ള കണ്ണികൾ Media related to Digitalis purpurea at Wikimedia Commons Digitalis purpurea എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
തിലകരത്നെ ദിൽഷാൻ ഇംഗ്ലീഷ് വിലാസം https://ml.wikipedia.org/wiki/Tillakaratne_Dilshan
ഒരു ശ്രീലങ്കൻ ക്രിക്കറ്റ് കളിക്കാരനാണ് തിലകരത്നെ ദിൽഷാൻ (ജനനം: ഒക്ടോബർ 14 1976 ) 2011 ഏപ്രിൽ മുതൽ ശ്രീലങ്കൻ ക്രിക്കറ്റ് ടീമിന്റെ നായകനാണു് ദിൽഷാൻ .
1999 നവംബർ മാസം മുതൽ ശ്രീലങ്കൻ ദേശീയ ക്രിക്കറ്റ് ടീമിൽ കളിച്ചു വരുന്ന ദിൽഷാന്റെ ഇസ്ലാം മതത്തിൽ നിന്നു് ബുദ്ധമതത്തിലേക്ക് മാറുന്നതിനു മുൻപുള്ള പേര് തുവാൻ മുഹമ്മദ് ദിൽഷാൻ എന്നായിരുന്നു .
വലംകയ്യൻ ബാറ്റ്സ്മാനും, ഓഫ് സ്പിന്നറുമായ ദിൽഷാനു് 2009-ലെ മികച്ച ട്വന്റി 20 കളിക്കാനുള്ള ഐ.സി.സി. പുരസ്കാരം 2009 ഐ.സി.സി. ട്വന്റി 20 ക്രിക്കറ്റ് ചാമ്പ്യൻഷിപ്പിന്റെ സെമി ഫൈനലിൽ വെസ്റ്റ് ഇൻഡീസിനെതിരെ 57 പന്തിൽ നിന്നു 96 റൺസു് നേടിയതിന്റെ പേരിൽ ലഭിച്ചിരുന്നു.
അവലംബം ↑ ↑ Cricinfo Profile Retrieved 20-12-2006.
പുറമെ നിന്നുള്ള കണ്ണികൾ തിലകരത്നെ ദിൽഷാൻ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
തിലകരത്നെ ദിൽഷാൻ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
തില്ലങ്കേരി ഇംഗ്ലീഷ് വിലാസം https://ml.wikipedia.org/wiki/Thillenkeri
11°57′0″N 75°37′0″E ﻿ / ﻿ 11.95000°N 75.61667°E ﻿ / 11.95000; 75.61667 കണ്ണൂർ ജില്ലയിലെ ഒരു ഗ്രാമമാണ്‌ തില്ലങ്കേരി .
2001-ലെ കാനേഷുമാരി പ്രകാരം 13661 ആണ്‌ തില്ലങ്കേരിയുടെ ജനസംഖ്യ.
ഇതിൽ 6550 പുരുഷന്മാരും 7111 സ്ത്രീകളും ഉൾപ്പെടുന്നു.
തില്ലങ്കേരി ഗ്രാമപഞ്ചായത്ത് തില്ലങ്കേരി ഗ്രാമപഞ്ചായത്ത് തില്ലങ്കേരി ഗ്രാമപഞ്ചായത്ത് 11°53′55″N 75°44′05″E ﻿ / ﻿ 11.898722°N 75.734725°E ﻿ / 11.898722; 75.734725 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കണ്ണൂർ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം കൂത്തുപറമ്പ് ലോകസഭാ മണ്ഡലം കണ്ണൂർ ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 25.06 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 12347 ജനസാന്ദ്രത 493/ ച.
കണ്ണൂർ ജില്ലയില് ‍, ഇരിട്ടി താലൂക്ക് ‍, ഇരിട്ടി ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ തില്ലങ്കേരി ഗ്രാമപഞ്ചായത്ത് .
തില്ലങ്കേരി വില്ലേജുപരിധിയിലുൾപ്പെടുന്ന തില്ലങ്കേരി ഗ്രാമപഞ്ചായത്തിനു 25.06 ചതുരശ്രകിലോമീറ്റർ വിസ്തീർണ്ണമുണ്ട്.
ഈ പഞ്ചായത്തിന്റെ അതിരുകൾ വടക്കുഭാഗത്ത് കീഴൂർ-ചാവശ്ശേരി പഞ്ചായത്തും, കിഴക്കുഭാഗത്ത് മുഴക്കുന്ന് പഞ്ചായത്തും , തെക്കുഭാഗത്ത് മാലൂർ പഞ്ചായത്തും , പടിഞ്ഞാറുഭാഗത്ത് മട്ടന്നൂർ മുനിസിപ്പാലിറ്റിയുമാണ് .
തില്ലങ്കേരി ഗ്രാമത്തിലുള്ള ഒരു നെൽവയലിന്റെ ദൃശ്യം പുറമെ നിന്നുള്ള കണ്ണികൾ തില്ലങ്കേരി ഗ്രാമപഞ്ചായത്ത് Archived 2015-04-05 at the Wayback Machine .
ടെഹെംടൺ എറാക് ഉദ്വാഡിയ
ഒരു ഇന്ത്യൻ സർജനും ഗ്യാസ്ട്രോഎൻട്രോളജിസ്റ്റുമാണ് ടെഹെംടൺ എറാക് ഉദ്വാഡിയ (ജനനം: 15 ജൂലൈ 1934), ഇന്ത്യയിലെ ലാപ്രോസ്കോപ്പിക് ശസ്ത്രക്രിയയുടെ പിതാവായി പലരും കരുതുന്നു.
മുംബൈയിലെ രണ്ട് ആശുപത്രികളിൽ, ബ്രീച്ച് കാൻഡി ആശുപത്രിയിലും ഹിന്ദുജ ആശുപത്രിയിലും അദ്ദേഹം സർജനാണ്.
കൂടാതെ ഗാസ്ട്രോൻറ്റിയൽ സർജന്മാരുടെ ഇന്ത്യൻ അസോസിയേഷൻ സ്ഥാപക പ്രസിഡന്റ് ആണ്.
2006 ൽ പദ്മശ്രീയും ഇന്ത്യൻ വൈദ്യശാസ്ത്രത്തിന് നൽകിയ സംഭാവനകൾക്ക് 2017 ൽ പത്മഭൂഷനും ലഭിച്ചു.
ഉദ്വാധയിൽ നിന്നുമുള്ള ഒരു പാർസി കുടുംബത്തിൽ 15 ജൂലൈ 1934 ജൂലൈ 15 ന് എറാക് രുസ്തംജിക്കും പെരി എറാക്കിന്റെയും പുത്രനായി അദ്ദേഹം മുംബൈയിൽ ജനിച്ചു.
സെന്റ് മേരീസ് സ്കൂളിലും വിൽസൺ കോളേജ് മുംബൈയിലും പ്രാഥമിക വിദ്യാഭ്യാസം ചെയ്ത അദ്ദേഹം മുംബൈ യൂണിവേഴ്സിറ്റിയിൽ നിന്ന് മെഡിസിൻ ബിരുദം നേടിയശേഷം 1958 ൽ കിംഗ് എഡ്വേർഡ് മെമ്മോറിയൽ ഹോസ്പിറ്റലിലും സേത്ത് ഗോർഡന്ദാസ് സുന്ദർദാസ് മെഡിക്കൽ കോളേജിലും റിസർച്ച് ഫെലോ ആയി ഔദ്യോഗികജീവിതം ആരംഭിച്ചു.
1962 വരെ അദ്ദേഹം അവിടെ താമസിച്ചു.
ഈ കാലയളവിൽ അദ്ദേഹം അതേ സ്ഥാപനത്തിൽ ബിരുദാനന്തര ബിരുദത്തിനായി (എംഎസ്) പഠിച്ചു, 1960 ൽ അത് നേടി.
1963 ൽ ഗ്രാന്റ് മെഡിക്കൽ കോളേജിലേക്കും സർ ജംഷെഡ്ജി ജീജിബോയ് ഗ്രൂപ്പ് ഓഫ് ഹോസ്പിറ്റലുകളിലേക്കും താമസം മാറിയ അദ്ദേഹം 1994 ൽ വിരമിക്കുന്നതുവരെ അവിടെ ജോലി ചെയ്യുകയും എമെറിറ്റസ് പ്രൊഫസറായി സ്ഥാപനവുമായുള്ള ബന്ധം തുടരുകയും ചെയ്തു.
ഇതിനിടയിൽ, 1984–85 കാലഘട്ടത്തിൽ ഇംഗ്ലണ്ടിലെ റോയൽ കോളേജ് ഓഫ് സർജൻസിന്റെ ഹണ്ടേറിയൻ പ്രൊഫസറായും 1992 ൽ എഡിൻബർഗിലെ റോയൽ കോളേജ് ഓഫ് സർജൻസിൽ സർ ജെയിംസ് റോസ് ലെക്ചറർ ആയും ജോലിചെയ്തു.
ഇന്ത്യൻ അസോസിയേഷൻ ഓഫ് ഗ്യാസ്ട്രോ ഇന്റസ്റ്റൈനൽ എന്റോ സർജൻസിന്റെ സ്ഥാപക പ്രസിഡന്റാണ് ഉദ്വാഡിയ.
1993 മുതൽ 1998 വരെ അസോസിയേഷന്റെ അദ്ധ്യക്ഷനായിരുന്നു.
സൊസൈറ്റി ഓഫ് ഗ്യാസ്ട്രോ ഇന്റസ്റ്റൈനൽ എൻ‌ഡോസ്കോപ്പി, അസോസിയേഷൻ ഓഫ് സർജൻസ് ഓഫ് ഇന്ത്യ, സൊസൈറ്റി ഓഫ് എൻ‌ഡോസ്കോപ്പിക്, ലാപ്രോസ്കോപ്പിക് സർജൻസ് ഓഫ് ഏഷ്യ എന്നിവയുടെ പ്രസിഡന്റായി പ്രവർത്തിച്ചിട്ടുണ്ട്.
ഇന്ത്യൻ ചാപ്റ്ററിന്റെയും ഇന്റർനാഷണൽ കോളേജ് ഓഫ് സർജന്റെ ലോക ബോഡിയുടെയും പ്രസിഡന്റായിരുന്നു.
ലാപ്രോസ്കോപ്പിക് കോളിസിസ്റ്റെക്ടമി , വികസ്വര രാജ്യങ്ങളിലെ ലാപ്രോസ്കോപ്പിക് സർജറി എന്നീ രണ്ട് പുസ്തകങ്ങളുടെ രചയിതാവാണ് അദ്ദേഹം.
2000 ൽ സൊസൈറ്റി ഓഫ് അമേരിക്കൻ ഗ്യാസ്ട്രോ ഇന്റസ്റ്റൈനൽ എൻ‌ഡോസ്കോപ്പിക് സർജനിൽ നിന്ന് ഉദ്വാഡിയയ്ക്ക് SAGES മില്ലേനിയം അവാർഡ് ലഭിച്ചു.
അതേ വർഷം തന്നെ മെഡിക്കൽ കൗൺസിൽ ഓഫ് ഇന്ത്യയിൽ നിന്ന് മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ഡോ. ബിസി റോയ് അവാർഡും അദ്ദേഹത്തിന് ലഭിച്ചു.
ഇന്ത്യൻ അസോസിയേഷൻ ഓഫ് ഗ്യാസ്ട്രോ ഇന്റസ്റ്റൈനൽ എൻ‌ഡോ-സർജൻസ് 2004 ൽ അദ്ദേഹത്തിന് ലൈഫ് ടൈം അച്ചീവ്മെൻറ് അവാർഡ് നൽകി.
2006 ൽ അദ്ദേഹത്തിന് പദ്മശ്രീ സിവിലിയൻ അവാർഡ് ലഭിച്ചു.
ടെൻഡേർഡ് വോട്ട് ഇംഗ്ലീഷ് വിലാസം https://ml.wikipedia.org/wiki/Tendered_vote
പ്രത്യേകമായ തിരിച്ചറിയൽ നടപടികളിലൂടെ സാക്ഷ്യപ്പെടുത്തിയശേഷം ചെയ്യുന്ന വോട്ട്.
1961-ലെ ഇന്ത്യൻ തെരഞ്ഞെടുപ്പു ചട്ടങ്ങളിൽ 42(A) 1 മുതൽ 5 വരെ ഉപ വകുപ്പുകളിൽ 'ടെൻഡേർഡ് വോട്ട്' എന്താണെന്നും എങ്ങനെ രേഖപ്പെടുത്തണമെന്നും വ്യക്തമാക്കിയിട്ടുണ്ട്.
ഏതെങ്കിലും വോട്ടർ, വോട്ടുചെയ്യുവാൻ എത്തുമ്പോൾ തന്റെ വോട്ട് നേരത്തേ രേഖപ്പെടുത്തി എന്നറിഞ്ഞാൽ പ്രസ്തുത വ്യക്തിക്ക് വോട്ടു ചെയ്യുവാൻ ബാലറ്റുപേപ്പർ ആവശ്യപ്പെടാവുന്നതാണ്.
ഈ വോട്ടറെ തിരിച്ചറിയുന്നതിനാവശ്യമായ പ്രിസൈഡിങ് ഓഫീസറുടെ ചോദ്യങ്ങൾക്ക് അയാൾ തൃപ്തികരമായ മറുപടി നൽകുന്നുവെങ്കിൽ, ഫോറം (17) പ്രകാരമുള്ള ബാലറ്റുപേപ്പർ (സാക്ഷ്യപ്പെടുത്തിയ ബാലറ്റുപേപ്പർ) നൽകാവുന്നതാണ്.
പ്രസ്തുത പോളിങ് സ്റ്റേഷനിലേക്കു നൽകിയിട്ടുള്ള ബാലറ്റുപേപ്പറുകളിൽ ഏറ്റവും ഒടുവിലത്തേതാണ് ഇതിനായി ഉപയോഗപ്പെടുത്തുന്നത്.
ബാലറ്റുപേപ്പർ സ്വീകരിച്ചശേഷം അയാൾ ഫോറം (15)ൽ ഒപ്പ് രേഖപ്പെടുത്തണം.
അതിനുശേഷം ബാലറ്റുപേപ്പറിൽ ആർക്കാണോ വോട്ടു ചെയ്യുവാൻ ആഗ്രഹിക്കുന്നത് ആ സ്ഥാനാർഥിക്ക് വോട്ടുചെയ്യാം.
അത് നിർവഹിക്കുവാൻ കഴിയാത്തവിധം ശാരീരികാസ്വാസ്ഥ്യം അയാൾക്കുണ്ടെങ്കിൽ പ്രിസൈഡിങ് ഓഫീസർ ഈ വോട്ടറുടെ ആഗ്രഹപ്രകാരമുള്ള വോട്ട് ബാലറ്റുപേപ്പറിൽ രേഖപ്പെടുത്തണം.
വോട്ടിന്റെ രഹസ്യസ്വഭാവം സബ്റൂൾ-3-ൽ പറയുന്ന പ്രകാരം സൂക്ഷിക്കുകയും വേണം.